PLYWOOD
మూసివేతకు చేరువగా ‘ప్లైవుడ్‌’రంగం
లక్నో, జూలై 24: చిన్న, మధ్యతరహా పరిశ్రమలు వర్తకులు జిఎస్‌టి అమలుతో ప్రారంభం నుంచి సవాళ్లు ఎదుర్కొంటున్నారు. జిఎస్‌టి జులై ఒకటవ తేదీనుంచి అమలయిన తర్వాత ఉత్తరప్రదేశ్‌లోని ప్లైవుడ్‌ రంగం తీవ్రఒత్తిడికి లోనవుతున్నది. రాష్ట్రం లోని ప్లైవుడ్‌రంగం రూ.1100 కోట్ల టర్నోవర్‌కు పైబడి ఉంటుంది. దేశంలోనిమొత్తం ప్లైవుడ్‌రంగం లో కనీసం పదిశాతానికిపైబడి యుపిలోనే ఉంది. ప్లైవుడ్‌రంగంలో పదిలక్షలకు పైబడిన ఉద్యోగులకు ఉపాధిని అందిస్తున్నది. ఇకపోతే ప్రస్తుతం జిఎస్‌టి అమలువల్ల ప్లైవుడ్‌రంగంపై 28శాతం పన్ను విధి స్తున్నారు. కలప, జిగురు, సన్‌మైకా వంటివికూడా 18శాతం జిఎస్‌టి పన్నురేటుతో ఉంటే ప్లైవుడ్‌ మాత్రం 28శాతం జిఎస్‌టిలో ఉంది. పన్నురేటు అత్యధికంగా విధించడంవల్ల సాధారణ మానవునికి చేరే ప్రసక్తి ఉండదని, దీనివల్ల ప్లైవుడ్‌రంగం తీవ్ర సమస్యల పాలవుతుందని అవధ్‌ప్లైవుడ్‌ ఉత్పత్తి దారుల సంఘం అధ్యక్షుడు అశోక్‌ అగర్‌వాల్‌ వెల్ల డించారు.
ఈరంగం పూర్తిగా అంపశయ్యపై ఉన్న దని ఆయన ఆందోళన వ్యక్తంచేశారు. ఇప్పటికే 2.5శాతం మండిఫీజు వసూళ్లద్వారా ప్లైవుడ్‌రంగం తీవ్రంగా ఆర్ధ్థికభారం ఎదుర్కొంటునదని ముడిసరు కులపై మండిఫీజులు ఉత్పత్తులకు మరింత నిధు లు వెచ్చించాల్సి వస్తున్నదని, ఇప్పటికే రాష్ట్ర ప్రభు త్వాలకు మండిఫీజు రద్దుచేయాలని విజ్ఞప్తులుచేసి నట్లు వివరించారు. యుపిలో ప్రస్తుతం ప్లైవుడ్‌పై 30శాతంవరకూ పన్నులభారంఉంది. ఇక జిఎస్‌టి అమలువల్ల ఈ భారం మరింత పెరుగుతుందని ప్లైవుడ్‌ ఉత్పత్తిదారులు చెపుతున్నారు.
యుపి, ఢిల్లీ, హర్యానా, పంజాబ్‌, ఉత్తరాఖండ్‌, బీహార్‌, మధ్యప్రదేశ్‌, గుజరాత్‌, కేరళ రాష్ట్రాల్లో ఉత్పత్తి అవుతున్న ప్లైవుడ్‌పై వీటి ప్రభావం మరింత ఉం టుందని అన్నారు. ఎక్కువపన్నులకారణంగా ప్రభు త్వంపథకాలు క్షేత్రస్థాయికి దరిచేయడంలో జాప్యం జరుగుతుందని అందువల్ల ప్లైవుడ్‌రంగంపై 28 శాతం పన్ను పునరాలోచన చేయాలని వారు కోరుతున్నారు.
దీనివల్ల జిఎస్‌టిని 28శాతంనుంచి 18శాతానికి తగ్గించాలని, మండిఫీజులను రద్దు చేయాలని కోరుతున్నారు. కొన్నిరాష్ట్రాల్లో మాత్రమే మండిఫీజులు అమలవుతున్నాయని హర్యానా, యుపి, పంజాబ్‌లలో మాత్రమే ఉందని ఉత్పత్తి దారులు చెపుతున్నారు.ఇకలైసెన్సులపరంగా అటవీ శాఖ అనుసరిస్తున్న కఠిన విధానాలను సడలించక పోతే ప్రస్తుతతరణంలో ఈరంగానికి మరింత కష్టం అవుతుందన్నారు.లక్నోఒక్కటేసుమారుగా 60మందికి పైగా ఉత్పత్తిదారులు ప్లైవుడ్‌ను ఉత్పత్తి చేస్తున్నారు.